open-index/open-wikipedia-markdown huggingface dataset:
Rivino našlaitė

**Rivino našlaitė** (*Viola riviniana*), anksčiau dar vadinta *rivinine našlaite* – Lietuvoje gana dažnas našlaitinių šeimos daugiametis augalas, žydintis nuo balandžio iki birželio (kartais iki liepos) mėnesio.

## Aprašymas
Gana žemas, 10-40 cm aukščio žolinis augalas. Stiebas stačias arba kylantis. Augalas turi rozetės ir stiebinius lapus. Lapai plačiai kiaušiniški (2-6 cm ilgio ir 1,5-5 cm pločio), kraštas retai dantytas, viršūnė smaili arba buka, lapalakščio pagrindas širdies formos. Prielapiai dantyti. Žiedai po vieną ant žiedkočio, išaugusio lapo pažastyje. Taurėlapiai plačiai lancetiški, smailiaviršūniai, jų priedėliai nevienodo dydžio. Žiedai blankiai melsvai violetiniai, žiedlapiai platūs ir ilgi (apie 1,5–2 cm).

## Buveinė ir paplitimas
Auga pavieniui arba retomis grupėmis įvairiuose (išskyrus šlapius) miškuose, miško pievelėse, kirtavietėse, pamiškėse, krūmuose. Visoje Europoje gana paplitusi rūšis. Aptinkama ir dalyje Šiaurės Afrikos. Lietuvoje gana dažna. Už ją dažnesnės tik dirvinė, durpyninė, smiltyninė ir šuninė našlaitės.

## Panašios rūšys
Panaši į kitas našlaičių rūšis. Atmetant rūšis, kurios turi tik stiebinius lapus (Rivino našlaitė turi ne tik stiebinius, bet ir rozetės lapus), panašiausia lieka tik miškinė našlaitė (*V. reichenbachiana*). Nuo miškinės našlaitės lengviausia atskirti pagal žiedo pentiną, kuris pas Rivino našlaitę yra balsvas, storas, buku galu (miškinės – plonas, ilgas, violetinis). Be to, Rivino našlaitės žiedai yra santykinai ryškesni.

## Išnašos
Žygimantas Baguška

**Žygimantas Baguška** (g. 2002 m. vasario 4 d.) – Lietuvos futbolininkas, žaidžiantis saugo pozicijoje. Buvo kviečiamas į jaunimo rinktines.

## Karjera
Panevėžio Futbolo Akademijos auklėtinis.

Karjerą pradėjo FK Panevėžys. 2019 m. atstovavo FK Panevėžys jaunimo ekipai Panevėžys B. Buvo registruojamas ir A lygos rungtynėms, tačiau nesužaidė nei minutės.

2020 m. ir toliau žaidė Panevėžys B ekipoje. Debiutavo 2020 m. A lygoje, kurioje sužaidė 3 rungtynėse. Pagrindinės komandos sudėtyje pasirodė susitikimuose prieš Kauno Žalgirio, Vilniaus „Riterių“ ir Marijampolės „Sūduvos“ ekipas.

2021 m. tęsė karjerą FK Panevėžys. A lygoje sužaidė šešerias rungtynes.

2024 m. žaidė Hegelmann B komandoje, o taip pat klubo salės futbolo komandoje.

## Statistika
; A lygos statistika.

Spalvų reikšmės:
:  Ekipa žaidė A lygoje;

## Jaunimo rinktinės
Žaidė įvairaus amžiaus jaunimo rinktinėse.

## Pasiekimai
; **su [[FK Panevėžys]]**
* LFF taurės laimėtojas: 2020 m.;
* LFF Supertaurės laimėtojas: 2021 m.
* A lygos trečioji vieta: 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Puskás Aréna

**Puskás Aréna** (anksčiau ***Ferenc Puskás stadionas***) – futbolo stadionas Budapešte, pastatytas 2019 m. Stadione telpa 67 215 žiūrovų futbolo rungtynėms. Šis stadionas buvo vienas iš 11 Europos stadionų, kuriame vyko XVI Europos futbolo čempionato rungtynės.

## Istorija

Stadionas pastatytas vietoj senojo Ferenc Puskás stadiono, kuris ilgą laiką buvo vadintas ***Népstadion*** („liaudies stadionas“), bet 2002 m. pervadintas nacionalinės rinktinės kapitono Ferenco Puškašo garbei. 2016 m. stadionas buvo uždarytas, 2017 m. nugriautas, jo vietoje pradėtas statyti dabartinis stadionas, kuris buvo atidarytas 2019 m. lapkričio 15 d. rungtynėmis tarp Vengrijos ir Urugvajaus rinktinių (1-2). Stadione vyko 2023 m. Europos lygos finalas, kuriame FC Sevilla nugalėjo AS Roma ekipą 11 m baudinių serijoje.

## Šaltiniai
Parken stadionas

**Parken stadionas** – futbolo stadionas Kopenhagoje. Stadione telpa 38 065 žiūrovai futbolo rungtynėms, koncertams talpa padidinama iki 50 000. Tai vienas iš 11 Europos stadionų, kuriame vyko XVI Europos futbolo čempionato rungtynės.

## Istorija
Anksčiau šioje vietoje buvo ***Kopenhagos sporto parko stadionas*** (), atidarytas 1911 m. gegužės 25 d. Tądien Kopenhagos rinktinė 2–3 nusileido svečiams iš Anglijos – Sheffield Wednesday klubui. 1990 m. pabaigoje jis buvo uždarytas, vėliau nugriautas, o jo vietoje pastatytas dabartinis Parken stadionas. Jo atidarymo rungtynėse 1992 m. rugsėjo 9 d.  1–2 pralaimėjo .

## Šaltiniai

## Nuorodos
* Oficialus puslapis
Smiltyninė našlaitė

**Smiltyninė našlaitė** (*Viola rupestris*) – daugiametis našlaitinių šeimos augalas, žydintis nuo balandžio iki birželio mėnesio, Lietuvoje dažnas.

## Aprašymas
Labai mažas, vos 3-8(15) cm aukščio žolinis, plaukeliais padengtas augalas. Iš šakniastiebio išauga keli stiebai. Stiebas gulsčias ar kylantis. Augalas turi ir rozetes, ir stiebo lapus. Lapų forma – nuo apvalios iki plačiai kiaušiniškos, jie 0,7-2 cm skersmens, plaukuoti. Lapalakščio viršūnė buka, pagrindas – vos pastebimai širdiškas. Lapkotis tokio pat ilgio ar truputį ilgesnis už lapalakštį. Prielapiai smailūs, dantytu pakraščiu. Pažiedės mažos, užaugusios aukščiau žiedkočio vidurio. Žiedai auga po vieną stiebelių viršūnėse, maži (1–1,5 cm ilgio), bekvapiai, šviesiai violetiniai, mėlynai violetiniai arba blyškesnių atspalvių. Taurėlapiai smailūs. Vaisių dėžutės – kiaušiniškos.

## Buveinė ir paplitimas
Auga sausose vietose – pušynuose, proskynose, kalvų šlaituose, kopose, sausose pievose. Tai būdinga rūšis sausų pievų augalų bendrijoje (Cl. *Festuco-Brometea*, O. *Festucetalia valesiacae*). Lietuvoje dažna rūšis.

Paplitusi praktiškai visoje Europoje, išskyrus Portugaliją, Airiją, Daniją, Islandiją, kai kurias Balkanų pusiasalio šalis ir Viduržemio jūros salas. Taip pat sutinkama Artimuosiuose Rytuose ir kitose Azijos šalyse, kur yra tinkamų buveinių šiam kserofitiniam augalui.

## Panašios rūšys
Augalas turi ir rozetės, ir stiebinius lapus. Atmetant kitas našlaičių rūšis, kurios žydėjimo metu neturi stiebinių lapų (tik lapų rozetėje) arba turi tik stiebinius lapus, rūšis gana lengvai atskiriama. Lyginant su Rivino (*V. riviniana*) ir miškine našlaite (*V. reichenbachiana*), kurios abi turi rozetės bei stiebinius lapus, smiltyninė našlaitė yra akivaizdžiai smulkesnė, auga atvirose, sausose (o ne vidutiniškai drėgnose, pavėsingose) buveinėse.

## Išnašos
Baltoji našlaitė

**Baltoji našlaitė** (*Viola alba*) – našlaitinių šeimos daugiametis augalas, retai auginamas Lietuvoje, taip pat aptinkamas sulaukėjęs. Žydi anksti baltais (retai violetiniais) žiedais – gimtinėje kovo-balandžio mėnesiais, Lietuvoje mėnesiu vėliau. Iš Viduržemio jūros regiono kilusi *Parmos našlaitė*, kuri yra baltosios našlaitės porūšio (*Viola alba* subsp. *dehnhardtii*) kultūrinė forma, laikoma tobulo kvapo ir nuo seno naudojama parfumerijoje.

## Aprašymas
Viena iš nedaugelio baltažiedžių našlaičių rūšių. Vidurio Europoje paplitęs baltosios našlaitės tipinis porūšis (*Viola alba* subsp. *alba*) yra 3-10 cm aukščio. Augalas leidžia neįsišaknijančias palaipas, kurios ima žydėti jau pirmaisiais metais. Prielapiai linijiškai lancetiški, smailūs, 4-6 kartus ilgesni už plotį, plaukuotu pakraščiu. Lapkotis apaugęs trumpais plaukeliais. Lapalakštis raukšlėtas, trikampio ar širdies formos.

Chromosomų skaičius yra 2n = 20.

## Buveinė ir paplitimas
Baltajai našlaitei reikalingas kalkingo molio dirvožemis šiltose, bet labiau pavėsingose nei saulėtose vietose. Ji įsikuria šiek tiek azotu turtinguose miško pakraščiuose, krūmuose ir dykvietėse, arti gyvenviečių. Vidurio Europoje ji prieraiši *Alliarion* augalų bendrijai.

Bendras baltosios našlaitės paplitimo arealas tęsiasi nuo Šiaurės Afrikos iki Europos ir Pietvakarių Azijos. Pagrindinis arealas yra šiaurinėje Viduržemio jūros dalyje ir tęsiasi į šiaurę iki Aukštutinio Reino regiono, nuo Balkanų pusiasalio iki Žemutinės Austrijos. Bavarijos Alpių papėdėje yra tik atskiros radimvietės. Visiškai izoliuota viena radimvietė yra Baltijos jūros Elando saloje. Tai šiauriausia natūrali šios rūšies paplitimo riba, esanti ties 63 ° šiaurės platumos lygiagrete.

Lietuvoje nuo seno buvo auginama gėlynuose, bet dabar ją nukonkuravo spalvingesnės rūšys (darželinė ir tiesiaragė našlaitės). Sulaukėjusių egzempliorių galima rasti buvusių gėlių darželių vietose.

## Porūšiai
Europoje išskiriami trys baltosios našlaitės porūšiai:

* *Viola alba* Besser subsp. *alba* (Syn.: *Viola alba* subsp. *scotophylla* (Jordan) Nyman): Europoje ir Vakarų Azijoje.
* *Viola alba* subsp. *cretica* (Boiss. & Heldr.) Marcussen: endeminis Kretos saloje.
* *Viola alba* subsp. *dehnhardtii* (Ten.) W.Becker: Šiaurės Afrikoje, Pietų Europoje ir Vakarų Azijoje.

## Parmos našlaitė
Anksčiau laikyta, kad *Parmos našlaitės*, išsiskiriančios savo kvapniais, pusiau pilnaviduriais žiedais, kilusios iš kvapiosios našlaitės (*Viola odorata),* mėlynosios našlaitės (*Viola suavis)* arba yra kelių rūšių hibridas. Naujausi tyrimai rodo, kad Parmos našlaitė artimiausia baltosios našlaitės porūšiui *Viola alba* subsp. *dehnhardtii*.  Parmos našlaitė žinoma tik kaip kultūrinis augalas, auginamas švelnaus klimato zonoje. Kadangi žydėti pradeda labai anksti, vėsesnio klimato zonoje reikėtų auginti šiltnamiuose, siekiant išvengti šalnų keliamo pavojaus.

## Išnašos
Jamas (mitologija)

**Jamas** – dievas ugaritų mitologijoje. 

Jamo epitetai – *zbl jm* („jūros viešpats“) ir *tpt nhr* („upės princas“). Buvo susiklostęs šios dievybės kultas, Jamui reguliariai aukota (tuo jis skyrėsi nuo dievo Muto). Teigiama, kad šios dievybės vaizdinyje atsispindi du skirtingi metų laikai – rami vasara, kai galima keliauti jūra, ir audringa žiema, kai sąlygos tam netinkamos.

Mituose apie jaunąjį dievą Baalą Jamas yra vienas iš šios dievybės priešų. Baalą jis iškviečia dvikovon; visgi, pasinaudojęs stebuklingais Kotaro-Hasio atgabentais ginklais, pergalę galų gale iškovoja Baalas.

## Išnašos
Mazupis

**Mazupis** (*Mažupis, Malupis*) – upelis pietų Lietuvoje, Varėnos rajone; Ūlos dešinysis intakas. Prasideda pamiškėje prie Dainavos kaimo, 4,5 km į šiaurės vakarus nuo Panočių. Teka į pietvakarius daugiausia Dainavos giria. Įteka Ūlon 34 km nuo jos žiočių, 2 km į pietryčius nuo Kašėtų.

Aukštupio ir vidurupio vaga iki Ūtos ištiesinta. Įrengti du tvenkiniai – Grišoniškių ir Noškūnų. Žemupys teka pro smulkiagrūdžio smėlio storymę (18,5–27,5 m), todėl, priklausomai nuo klimato sąlygų, upelis dažniausiai Ūlos nepasiekia, bet pradingsta pakeliui. Be to, žemupyje Mazupis sudaro Mačiulos (Martelės) ežerėlį, kuris irgi dažnai visiškai nusenka.

Prie Mazupio įsikūrę kaimai: Grišoniškės, Pakaniavys, Stoniūnai, Ūta.

## Etimologija
A. Vanago teigimu, vandenvardis neaiškios kilmės, žinomas tik iš raštų, galimai perdarytas iš **Mažupis* (tada būtų
maža upė). Matyt, tai vertinys (arba spėjama rekonstrukcija) iš slaviško pavadinimo *Mołutka*, reiškiančio „mažutė“. Vietiniai gyventojai upelį vadina Malupiu. Tai irgi būtų mišrios darybos vandenvardis, reiškiantis „maža upė“ (←  „mažas“).

## Šaltiniai
FK CSKA 1948 Sofia

**Sofijos CSKA 1948** ( – Bulgarijos futbolo klubas iš Sofijos. Klubo spalvos raudona ir balta.

## Istorija
Klubas įkurtas 2016 metais. Sparčiai iš ketvirtos pakopos pakilo į aukščiausią lygą. 2020/21 m. debiutavo Pirmoje lygoje ir joje užėmė penktą vietą.

## Pasiekimai

## Sezonai

|}

## Spalvinė gama

## Apranga
* Namuose žaidžia raudona apranga. 
* Išvykose žaidžia balta apranga.

## Sudėtis
Atnaujinta: *[[2021]] m. [[liepos 1]] d.*

## Išnašos

## Nuorodos
*Oficiali klubo svetainė
*[bgclubs.eu](http://bgclubs.eu/teams/CSKA1948(Sofia)) (Apie klubą)
*SOCCERWAY
*FLASHSCORE
*Transfermarkt
*Globalsportsarchive
Biržų girios botaninis draustinis

**Biržų girios botaninis draustinis** – valstybinis gamtinis draustinis Lietuvoje, Biržų rajone, 6 km į rytus nuo Parovėjos, 2,5 km nuo Karališkių, Biržų girioje. Įsteigtas 1992 m.

Draustinis įsteigtas siekiant išsaugoti būdingas Biržų girios augalų bendrijas. Vyrauja brandūs plačialapiai medžiai – ąžuolai, liepos, klevai, skroblai, uosiai, guobos, skirpstai, vinkšnos. Svarbiausi saugomi elementai yra biologiškai seni įvairių rūšių medžiai, augantys įvairaus apšviestumo vietose, seni lazdynų krūmai; drevėti medžiai, rąstai, stuobriai ir gausios įvairių medžių bei įvairų stadijų ir įvairaus
apšvietimo yrančios medienos liekanos; didžiuliai labai seni medžiai (daugiausia ąžuolai ir uosiai), taip pat seni plačialapiai su išpuvusia
šerdimi bei seni vėjo išversti medžiai suteikia augavietėms papildomą vertę. Randami šie retieji augalai: meškinis česnakas, retažiedė miglė, žalsvažiedė blandis, svogūninė dantažolė, miškinis eraičinas; taip pat – kilnioji musmirė, tikroji raudonpintė, dantytoji telotrema ir kitos retos rūšys.

## Šaltiniai
Latvelių botaninis draustinis

**Latvelių botaninis draustinis** – valstybinis gamtinis draustinis Lietuvoje, Biržų rajone, 7 km į pietryčius nuo Nemunėlio Radviliškio, 3 km į šiaurės rytus nuo Latvelių, šalia Akmeniškio, Biržų girioje. Įsteigtas 1992 m.

Draustinis įsteigtas siekiant išsaugoti Vakarų Aukštaitijos geobotaninio rajono miško augalijos kompleksą su retų rūšių augavietėmis. Daugiau kaip 50 % medynų tūrio sudaro juodalksniai arba plaukuotieji beržai. Reljefas lygus, gruntinio vandens lygis aukštas, nejudrus. Sutinkamos retosios rūšys – paupinis jonpapartis, miškinė monažolė, rudoji viksvuolė, rudoji viksva, dėmėtoji gegūnė, vyriškoji ir mažoji gegužraibės.

## Šaltiniai
LR Vicenza Virtus

**LR Vicenza Virtus**, o pilnu pavadinimu **L.R. Vicenza S.p.A.** (Società per azioni) – Italijos futbolo klubas iš Vičencos. Klubo spalvos raudona ir balta.

## Istorija
1902 m. įkurta *Associazione del Calcio in Vicenza*, kuri paprastai laikoma dabartinio klubo pirmtake.

Orginalusis klubas bankrutavo, o vėlesniais metais buvo atkurtas panašiu pavadinimu.

## Pasiekimai
; Serie B
* Nugalėtojai: 1954–55, 1976–77, 1999–2000

; Coppa Italia
* Laimėtojai: 1996–97

## Sezonai

|}

## Garsiausi žaidėjai
* Roberto Baggio, puolėjas;
* Paolo Rossi, puolėjas;

## Išnašos

## Nuorodos
* Klubo svetainė
* Transfermarkt
* SOCCERWAY
AC Monza

**AC Monza**, o pilnu pavadinimu **Associazione Calcio Monza S.p.A.** – Italijos futbolo klubas iš Moncos. 

Šio klubo savininku buvo Silvio Berlusconi. Klubo spalvos raudona ir balta.

## Istorija
* 1912 m. rugsėjo 1 d. įkurtas Monza F.B.C.
* 2004 m. birželio 3 d. įkurtas A.C. Monza Brianza 1912
* 2015 m. liepos 2 d. įkurtas  S.S.D. Monza 1912

## Pasiekimai


## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsiausi žaidėjai
*  Kevin-Prince Boateng, saugas (2020–2021 m.)
*  Mario Balotelli, puolėjas (2020–2021 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Guodžių geomorfologinis draustinis

**Guodžių geomorfologinis draustinis** – valstybinis gamtinis draustinis Lietuvoje, Biržų rajone, 1 km į pietvakarius nuo Šukionių, šiauriau Guodžių, Pasvalio rajono paribyje. Įsteigtas 1992 m.

Draustinis įsteigtas siekiant išsaugoti Mūšos–Nemunėlio žemumai būdingą pailgų moreninių kalvų, atskirtų tokios pat formos slėnių reljefą. Šis draustinis apima vertingas gamtines bendrijas:
natūralių pelkės ir pamiškių pievų likučius, augalų ir gyvūnų turtingus biotopus.

## Šaltiniai
BERT

**Dvikryptis transformacinio kodavimo būdas**  (angl. *Bidirectional Encoder Representations from Transformers (*sutrump. **''BERT**)*) [[Mašininis mokymasis|mašininio mokymo]] metodika, pasižyminti pažangiausiais rezultatais sprendžiant daugumą [[NLP]] uždavinių. Šis straipsnis susitelkia į BERT metodiką teksto klasifikavimo uždaviniui.

BERT metodiką galima skirstyti į dvi dalis:

* Vektorizacija: BERT žodžių įterpinių tipas, kaip įvestis, gali paimti vieną arba du sakinius bei naudoją specialų ženklą (angl. *Token*) [SEP], jog juos atskirtų. [CLS] ženklas visada padedamas teksto pradžioje. Kadangi BERT žodynas yra fiksuotas, (apie 30 tūkst. ženklų) kai kuriuos (sudėtingesnius) žodžius BERT reprezentuoja kaip žodžių dalis bei simbolius. Žodžiai, kurių nėra BERT žodyne yra atskiriami dalimis naudojant „##” simbolį.  BERT modelis pasižymi savo dvikryptiškumu, kas padeda šiam modeliui suprasti žodžio reikšmę iš abiejų pusių, t. y. tiek iš kairės, tiek iš dešinės pusės, padidinant šio modelio konteksto supratimą. BERT modelis iš kitų giliojo mokymo metodų labiausiai išsiskiria tuo, jog naudoja užšifruotos kalbos modeliavimo (angl. *Masked language modelling* (MLM)) funkciją, padedančią pasiekti minėtą dvikryptiškumą. Ši funkcija paimant sakinį atsitiktinai „užšifruoja“ 15% žodžių kiekvienoje žodžių sekoje, po to kiekvienam užšifruotam sakiniui bandoma nuspėti kokie turi būti užšifruoti žodžiai. Kita funkcija, kuri BERT modelį išskiria iš kitų modelių yra kito sakinio numatymas (angl. *Next sentence prediction* (NSP)). Modelis susieja du užšifruotus sakinius kaip įvestis prieš mokymą, o po to turi nustatyti, šie du sakiniai yra susiję ar ne. Vienas didžiausių BERT žodžių įterpinių tipo privalumų yra tas, jog skirtingai nei pavyzdžiui, [[FastText]], jie atsižvelgia į kontekstą, todėl net vienodai rašomus, bet skirtingą prasmę turinčius žodžius geba vektorizuoti skirtingai.
* Klasifikatorius: BERT modelio koregavimo metu (angl. *Fine-tuning*) yra paimami iš anksto apmokyto modelio svoriai bei šiam modeliui yra duodamas spręsti klasifikavimo uždavinys. Tuomet, su turimais mokymo pavyzdžiais išmokstamas viršutinis sluoksnis (užkeltas klasifikavimo uždavinio sluoksnis) kartu pakoreguojant ir kitas viso transformatorių modelio reikšmes. Tai įmanoma padaryti [CLS] ženklo pagalba. Sprendžiant klasifikavimo uždavinius, kiekvieno sakinio pradžioje nurodomas specialus [CLS] ženklas. Kadangi BERT susideda iš 12 transformatorių sluoksnių, kiekvienas transformatorius paima ženklų įterpinius bei išvestyje sukuria tokį pat įterpinių skaičių (su jau pakoreguotais svoriais). Galutinio (12-ojo) transformatoriaus išvestyje klasifikatorius naudoja tik pirmąjį įterpinį (atitinkantį [CLS] ženklą). Taip pat naudojamas [PAD] ženklas paminkštinimui (angl. *Padding'') atlikti bei „Attention mask“ masyvas sudarytas iš 1 ir 0 nurodantis kurie ženklai dalyvaus paminkštinime.

## Išnašos
Portalas (reikšmės)

**Portalas** gali reikšti:
* Portalas – puošnus įėjimas į pastatą.
* Interneto portalas – interneto svetainė, kuri teikia vartotojui įvairias paslaugas ir informaciją.
* „Portalas“ – tarptautinis projektas, interaktyvi instaliacija Vilniuje ir kitur.
Interneto portalas

**Interneto portalas** (dar kitaip *interneto vartai*) – interneto svetainė, kuri teikia vartotojui įvairias paslaugas ir informaciją. Interneto portalu taip pat vadinamas tinklalapio puslapis, kuriame vienodu formatu pateikiama informacija iš įvairių šaltinių (tokie interneto portalai vadinami ir navigacinėmis svetainėmis). Interneto portalai skirstomi į horizontalius (universalius, bendruosius) portalus, kurie apima įvairiausias temas ir paslaugas ar yra kelių kompanijų bendra platforma, orientuoti į plačią auditoriją, bei vertikalius (nišinius) portalus – siauros tematikos portalus, orientuotus į tam tikrą interesų grupę. Portale paprastai skelbiamos naujienos, įvairi informacinė medžiaga (orų prognozės, biržų naujienos ir kt.). Teikiamos elektroninio pašto, interneto paieškos, elektroninės komercijos, interneto forumų, interneto pokalbių ir kt. paslaugos. Lietuvoje veikia „Delfi“, „Verslo žinių“ dienraščio portalas internete, LRT portalas ir kt. Pasauliniu mastu veikia „Microsoft“ MSN, „Yahoo!“ ir kt. portalai.

## Šaltiniai
Paulina Sarkanaitė

**Paulina Sarkanaitė** (g. 1998 m. rugpjūčio 16 d. Jonavoje) – Lietuvos futbolininkė, žaidžianti gynėjos pozicijoje.

## Karjera
Jonavoje gimusi žaidėja sportuoti pradėjo gimtame mieste. Atstovavo Jonavos komandai. Nuo 16 m. pradėta kviesti į Lietuvos jaunimo rinktines. žaisdavo ir MFK Jonava ir FC Gintra ekipose.

Profesionalią karjerą pradėjo FC Gintra komandoje. Su šia ekipa tapo daugkartine Lietuvos čempione.

Nuo 2022 m. perėjo į FC Hegelmann. 2022 m. kovo 27 d. žaidė A lygos rungtynėse prieš FC Gintra.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
2015 m. balandžio 9 d. debiutavo nacionalinėje rinktinėje, Europos čempionato atrankos varžybose prieš Latviją.

2021 m. birželio 12 d. pelnė įvartį atstovaudama Lietuvos nacionalinei moterų futbolo rinktinei rungtynėse prieš latves.
;Įvarčiai

## Pasiekimai
* Lietuvos moterų futbolo A lyga: 2021, 2020, 2019, 2018, 2017
* Baltijos moterų futbolo lyga: 2021, 2019, 2017

## Išnašos

## Nuorodos
* fkgintra.lt
* Soccerway (Apie žaidėją)
* lietuvosfutbolas.lt
* UEFA svetainė
* worldfootball.net 
* Globalsportsarchive
Interneto svetainė

**Internetinė svetainė** – tinklalapių, kuriuos sieja bendra tematika, rinkinys. 

Kadangi šiuo metu svetaines kurti techniškai paprasta, jų teikimas nėra brangus, jas turi beveik visos įmonių ar visuomeninės grupės bei organizacijos. Paprasčiausioje svetainėje pateikiama informacija apie įmonės ar organizacijos veiklą, nurodoma, kaip su ja susisiekti. Priklausomai nuo tikslų, svetainė gali turėti daug kitokių funkcijų (elektroninė parduotuvė, naujienų svetainė, internetinis forumas, internetinis portalas, viki, internetinis radijas ar televizija ir pan). Dauguma svetainių lankytojams leidžia tik žiūrėti turinį, tačiau yra tokių, kurios pagal nustatytas taisykles duoda galimybę jį keisti ar papildyti. Jei lankytojas gali keisti ar papildyti turinį, reikalingas moderatorius, prižiūrintis, jog naujas turinys būtų priimtinas.

Daugelis svetainių potencialių lankytojų randamos per „Google“ ir kitas internetinės paieškos sistemas. Dažniau už kitas paieškos resultatuose pasirodanti svetainė turi didelį pranašumą, be papildomų išlaidų atvesdama naujų potencialių klientų arba dalyvių. Svetainių savininkai siekia optimzuoti jų turinį ir kai kada kitus, tariamai nesusijusius interneto puslapius taip, kad svetainė paieškose pasirodytų dažniau. Šiuo metu paieškos sistemos labiau vadovaujasi ne vien svetainės tekste pasitaikančiais žodžiais bet ir jos reputacija, rangu, kurį bandoma apskaičiuoti iš kituose tinklalapiuose esančių nuorodų į šią svetainę.

## Šaltiniai
Kamaties upelio slėnio botaninis draustinis

**Kamaties upelio slėnio botaninis draustinis** – savivaldybės gamtinis draustinis Lietuvoje, Pasvalio rajone, 2 km į pietvakarius nuo Saločių, šiauriau Žadeikonių, apima Kamaties upelio žemupio slėnį. Įsteigtas 1998 m.

Draustinis įsteigtas siekiant išsaugoti į Lietuvos raudonąją knygą įrašytas augalų rūšis. Upelio slėnio šlaituose įsikūrusios vertingos augalų bendrijos: snaputinis dobilynas su plunksnine struge, dobilinis dirvuolynas, poavižinis liucernynas. Kamaties slėnio šlaitų pievose vyrauja geltonžiedė liucerna, vaistinė notra, šlaitinė žemuogė, gauruotoji poavižė, stepinis motiejukas, melsvoji viksva, nendrinis dryžutis. Upelio slėnyje peri saugomų rūšių paukščiai – griežlės ir putpelės. Išlikusi natūrali Kamaties upelio vaga.

## Šaltiniai
Mūšos slėnio botaninis draustinis

**Mūšos slėnio botaninis draustinis** – savivaldybės gamtinis draustinis Lietuvoje, Pasvalio rajone, 5 km į šiaurės vakarus nuo Joniškėlio, apima Mūšos slėnį tarp Raudonpamūšio ir Švobiškio. Įsteigtas 2000 m.

Draustinis įsteigtas siekiant išsaugoti Mūšos slėnio natūralias pievas su jose augančios augalijos kompleksu. Upės šlaituose vyrauja eraičininiai kietavarpynai, dobiliniai dirvuolynai, tikrieji eraičinynai, auga melsvasis gencijonas, pievinė vingiorykštė, pakrūminė bajorė, šiaurinis lipikas, vienagraižė snaudalė. Į draustinio teritoriją patenka Švobiškio kapinynas, Stipinų atodanga (Stalių kalnas). Draustinis yra Natura 2000 teritorija (saugomos buveinės – dumbingos upių pakrantės, stepinės pievos, eutrofiniai aukštieji žolynai, šienaujamos mezofitų pievos, karbonatinių uolienų atodangos).

## Šaltiniai
Lorenzo Insigne

**Lorencas Insinja** (*Lorenzo Insigne*, g. 1991 m. birželio 4 d.) – Italijos futbolininkas, atstovavęs šalies rinktinei.

## Karjera
Profesionalią karjerą pradėjo Neapolio klube 2009 m., su kuriuo po metų debiutavo Serie A lygoje. 

Iki 2012 m. buvo nuomojamas „Cavese 1919“, „US Foggia“ ir „Delfino Pescara 1936“ klubams.

## Karjera rinktinėse
2013 m. UEFA Europos iki 21 m. čempionate italas su rinktine laimėjo sidabro medalius. 

2012 m. rugsėjį debiutavo nacionalinėje rinktinėje.

## Pasiekimai

### Klubinė
**Pescara**
* Serie B: 2011–12

**Napoli**
* Coppa Italia: 2013–14, 2019–20
* Supercoppa Italiana: 2014

### Tarptautinė
**Italija U21**
* 2013 m. UEFA Europos iki 21 m. čempionatas 2 vieta

;Italija
* Europos futbolo čempionatas – 1 vieta: 2021 m.

### Asmeniniai
* Serie B metų futbolininkas: 2012
* Coppa Italia rezultatyviausias žaidėjas: 2013–14
* Serie A mėnesio MVP: 2021 m. kovas

## Dalyvavimas čempionatuose

|}

## Išnašos

## Nuorodos
* 
*
Nimrodas

**Nimrodas** () – Senojo Testamento personažas, minimas Pradžios knygos 10 skyriuje. Nimrodas taip pat paminėtas Michėjo knygos 5,6 (Asirija įvardijama Nimrodo žeme) bei 1 Metraščių knygos 1,10.

Nurodoma, esą Nimrodo tėvas buvęs Kušas; Nimrodas buvęs pirmasis galiūnas žemėje, galingas medžiotojas, jo karalystės pradžia buvę miestai Šinaro krašte – Babilonas, Erechas ir Akadas; iš Šinaro krašto Nimrodas išvykęs į Asiriją ir pastatydinęs Ninevę, Rehobot-Irą, Kalahą, taip pat Reseną, esą buvusį tarp Ninevės ir Kalaho. 

Kaip teigiama, iš konteksto galima suprasti, kad Nimrodas simbolizuoja babiloniečių tautą. Nimrodas figūruoja ir islamiškojoje tradicijoje. Jo vardu pavadinti Mesopotamijos miestų – Kalacho (*Nimrud*) ir Borsipos (*Birs Nimrud*) – griuvėsiai.

Mesopotamijos įrašuose panaši mitologinė figūra, galėjusi būti Nimrodo provaizdžiu, nėra minima.

## Išnašos
Kubiliūnų miško botaninis-zoologinis draustinis

**Kubiliūnų miško botaninis-zoologinis draustinis** – savivaldybės gamtinis draustinis Lietuvoje, Pasvalio rajone, 4 km į rytus nuo Saločių, 1,5 km ryčiau Kubiliūnų, Kubiliūnų miške. Įsteigtas 1998 m.

Draustinis įsteigtas siekiant išsaugoti į Lietuvos raudonąją knygą įrašytas augalų ir grybų rūšis. Čia randamas piengrybis jautakis ir kiti reti piengrybiai, reti augalai – baltijinė gegūnė, žalsvažiedė blandis, paprastasis kardelis, reti gyvūnai – mažasis erelis rėksnys, pilkoji gervė, tetervinas, vapsvaėdis, vidutinis margasis genys, retas vabzdys *[[Dirhagus emyi]]*.

## Šaltiniai
Taranas (ataka)

**Taranas (ataka)** () – atakos tipas, kai lėktuvas, laivas ar tankas visu korpusu (nosimi) (kartais – kita dalimi) smogia į priešininko lėktuvą, laivą, tanką, automobilį ir pan. Taranas paprastai būdavo paskutinė priemonė kautynėse, kai pasibaigdavo šoviniai, kai pasirodydavo, kad šovinių kalibras ar tipas netinka šarvams pramušti, kai priešas pasirodydavo taip arti, kad kitais ginklais tiesiog nebuvo įmanoma pasinaudoti. Žinomi aviaciniai taranai (jais itin pasižymėjo tarybiniai lakūnai), tankų taranai, laivų taranai.
Taranas (reikšmės)

Šiais laikais žodis **taranas** turi kelias susijusias prasmes:
* Taranas – senovinis karo inžinerijos įtaisas;
* Laivo taranas – smaili tvirta irklinio ar variklinio laivo dalis priekyje;
* Taranas – atakos tipas.
Laivo taranas

**Laivo taranas** ( ar *ram bow*) – smaili tvirta irklinio ar variklinio laivo dalis priekyje, kuria įsibėgėjęs laivas pralaužia priešininko laivo korpusą, o tada, plaukdamas atbulas, ištraukia taraną iš pralaužos. Tokius taranus turėdavo kariniai ar kariniai – prekybiniai irkliniai laivai (pvz., galeros). Grynai buriniams laivams taranai nenaudingi, nes buriniai laivai negali duoti atbulinės eigos. Taranai vėl tapo naudojami atsiradus gariniams, vėliau – dyzeliniams laivams. Žinomi atvejai, kai antvandeniniai laivai taranuodavo iškilusius ar negiliai plaukiančius povandeninius laivus.
Teemu Pukki

**Temas Pukis** (; g. 1990 m. kovo 29 d.) – suomių futbolininkas, Suomijos rinktinės puolėjas.

## Karjera
Gimė Kotkoje, Suomijoje. pradėjo žaisti futbolą gimtame mieste.

### KTP
Pirmasis klubas buvo KTP. 2006–2008 m. atstovavo šiam klubui.

### Sevilla
Išvyko į Ispaniją ir žaidė Sevilla FC klube, tačiau vos vienerias rungtynes. Rungtyniavo rezervinėje komandoje.

### HJK
Grįžo į Suomiją ir žaidė HJK.

### Schalke 04
Išvyko į Vokietiją ir žaidė Schalke 04 klube. 

### Celtic
Vėliau persikėlė į Škotiją, garsų Celtic FC klubą. Buvo nuomojamas Danijos Brøndby IF.

### Brøndby
Žaidė Danijos Brøndby IF klube. Šiam klubui atstovavo daugiau nei šimtą kartų. Po 2017/18 m. sezono žaidėjas paliko klubą.

### Norwich City
Nuo 2018 m. priklausė Norwich City.

### Minnesota United
2023 m. birželio 27 d. Major League Soccer (MLS) klubas Minnesota United pranešė, kad sudaryta sutartis turėjusi galioti iki 2025 m. birželio.

2023 m. spalio 7 d. atstovaudamas Minnesota klubui pelnė net keturis įvarčius ir svariai prisidėjo prie pergalės rezultatu 5–2 prieš LA Galaxy. Pukki tapo pirmuoju klubo žaidėju, per rungtynes pelniusiu keturis įvarčius.

### HJK
2025 m. grįžo į Suomiją ir prisijungė prie HJK. 2025 m. sausio 24 d. oficialiai paskelbta, kad pasirašyta sutartis su HJK.

## Rinktinė
2009 m. debiutavo nacionalinėje komandoje.

Sužaidė daugiau nei 90 rungtynių nacionalinėje komandoje.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Kotarat

**Kotarat** – keleto (dažniausiai septynių) deivių grupė kanaaniečių mitologijoje.

Dievavardis kildinamas iš šaknies *ktr*, reiškiančios „būti nagingam“; iš tos pačios šaknies kildinamas ir dievo Kotaro vardas. Šių dievybių sąsajas su gimdymu ir vaisingumu atspindi jų epitetas „Jauno Mėnulio dukterys“. Minimos Jaricho ir Nikalės mite, lyginamos su kregždėmis, jos nužengia su gydomaisiais gėrimais ir tepalais. Pirmajame į šį tekstą įeinančiame himne Kotarat pašaukiamos, prieš gimstant Jaricho ir Nikalės sūnui.

Ugarite Kotarat vadintos ir dainininkės, kviestos per svarbius įvykius (gimimą, vedybas, mirtį).

## Išnašos
Tu – Naktis

**„Tu – Naktis“** – 3-asis hiphopo dueto „Lilas ir Innomine“ studijinis albumas, išleistas 2015 m.

Teigiama, kad albume elektroniniai ritmai pinasi su gitaros, pučiamųjų garsais, moterišku vokalu bei priedainiais, atmosfera apibūdinama kaip „mąslaus liūdesio ir nerimo“.

## Dainų sąrašas

## Išnašos

## Nuorodos
* „Tu – Naktis“ Pakartot svetainėje
* „Tu – Naktis“ Discogs svetainėje
Išgama

**„Išgama“** – 2-asis hiphopo dueto „Lilas ir Innomine“ studijinis albumas, išleistas 2013 m.

Albumas apibūdinamas kaip daugiau melancholiškas nei linksmas, teigiama, kad kai kurios jo dainos sukuria nuotaiką apmąstymams.

## Dainų sąrašas

## Išnašos

## Nuorodos
* „Išgama“ Pakartot svetainėje
* „Išgama“ Discogs svetainėje
Pop (Lilas ir Innomine albumas)

**„Pop“** – 1-asis hiphopo dueto „Lilas ir Innomine“ studijinis albumas, išleistas 2011 m.  2014 m. albumas buvo perleistas antrą kartą.

## Dainų sąrašas

## Nuorodos
* „Pop“ Pakartot svetainėje
* „Pop“ Discogs svetainėje
Bryan Jiménez González

**Brajanas Chimenesas Gonsalesas** (*Bryan Jiménez González*; g. 1994 m. sausio 22 d.) – futbolininkas iš Dominikos Respublikos, turintis ir Ispanijos pilietybę, puolėjas.

## Karjera
Žaidė ispanų ir dominikiečių klubuose.

2020/21 m. sezone žaidė ispanų trečiame divizione ir atstovavo CD Mosconia. Sužaidė 14 rungtynių ir pasižymėjo vienu įvarčiu.

2021 m. sutartis buvo pasirašyta su Džiugu. Debiutavo A lygoje 2021 m. balandžio 3 d. rungtynėse prieš FK Kauno Žalgiris.

2021 m. gegužės 12 d., kad abipusiu susitarimu nutraukta sutartis. A lygoje sužaidė devynerias rungtynes ir atliko du rezultatyvius perdavimus. Kartą atstovavo Džiugas B ekipai, kuri žaidė Antroje lygoje. Šiose rungtynėse užsidirbo geltoną kortelę 34 min., o 63 buvo pakeistas. Panerys telšiškius nugalėjo rezultatu 8:0.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Dominikos Respublikos nacionalinėje komandoje sužaidė keturias rungtynes.

## Šaltiniai

## Nuorodos
* lietuvosfutbolas.lt
* transfermarkt.com
* soccerway
* national-football-teams.com
* lapreferente.com
Oleksandras Zinčenka

**Oleksandras Zinčenka** (; g. 1996 m. gruodžio 15 d.) – ukrainiečių futbolininkas, Ukrainos rinktinės saugas. 

## Karjera
Gimė Radomišlyje, Žitomiro srityje. Nuo 2004 m. futbolo paslapčių mokėsi Karpatijos jaunimo sporto mokykloje. 

Vėliau persikėlė į FK Monolit, o 2010 m. į Donecko „Šachtar“.

### FK Ufa
Pirmasis profesionalus klubas buvo FK Ufa, kuriame žaidė 2015–2016 m. sezone.

### Manchester City
Nuo 2016 m. priklausė Manchester City, tačiau buvo skolinamas PSV Eindhoven ir atstovavo šio klubo pagrindinei, bei jaunimo ekipoms.

### Arsenal
2022 m. vasarą perėjo į Arsenal FC. 2022 m. liepos 22 d. pasirašė ilgalaikę sutartį su kanonierių klubu.

#### Nottingham Forest
2025 m. rugsėjo 1 d. vienam sezonui nuomos pagrindais perleistas Nottingham Forest.

## Rinktinė
2015 m. spalio 12 d. debiutavo Nacionalinėje komandoje rungtynėse prieš Ispaniją. Varžovai nugalėjo ukrainiečius minimalia persvara 1-0.

## Dalyvavimas čempionatuose

|}

## Išnašos

## Nuorodos
* SOCCERWAY
* SOCCERBASE
* Transfermarkt
Ádám Szalai

**Adamas Salajus** (; g. 1994 m. rugsėjo 8 d.) – buvęs vengrų futbolininkas, Vengrijos rinktinės puolėjas.

## Karjera
Gimė Budapešte, Vengrijoje. Nuo 1994 m. futbolo paslapčių mokėsi Honvéd klubo jaunimo ekipose. Vėliau persikėlė į Újpest FC, o 2004 m. į VfB Stuttgart.

### VfB Stuttgart II
Pirmuoju profesionaliu klubu tapo VfB Stuttgart. 2006–2007 m. sezone atstovavo jaunimo ekipai VfB Stuttgart II.

### Real Madrid B
2007 m. persikėlė į Ispaniją ir žaidė Real Madrid B ekipoje, o 2010 m. buvo išnuomotas Mainz 05.

### Mainz 05
Persikėlė į Mainz 05, kai baigėsi sutartis su ispanais.

### Schalke 04
Žaidė Schalke 04 nuo 2013 m.

### 1899 Hoffenheim
Žaidė 1899 Hoffenheim nuo 2014 m. Šiam klubui atstovavo šimtą kartų Bundeslygoje. Buvo išrinktas geriausiu dienos žaidėju.

2016 m. nuomos pagrindais buvo perleistas Hannover 96.

### Mainz 05
Nuo 2019 m. priklausė Mainz 05. buvo pasirašyta dvejų metų sutartis.

### FC Basel
Nuo 2022 m. atstovavo šveicarų FC Basel. 2023 m. sausio mėn. sutartis nutraukta.

## Rinktinė
Nacionalinėje komandoje rungtyniavo nuo 2009 m.

## Dalyvavimas čempionatuose

|}

## Šaltiniai

## Nuorodos
* Transfermarkt
* magyarfutball.hu
* bdfutbol.com
* fussballdaten.de
* worldfootball.net
* bdfutbol.com
Leroy Sané

**Lerojus Azizas Sanė** (; g. 1996 m. sausio 11 d.) – vokiečių futbolininkas, Vokietijos rinktinės saugas (vingeris), šiuo metu atstovauja Bayern Munich.

## Karjera
Gimė Esene, Vokietijoje. Nuo 2001 m. futbolo paslapčių mokėsi SG Wattenscheid 09, vėliau Schalke 04 ir Bayer Leverkusen jaunimo ekipose.

### Schalke 04
Pirmasis profesionalus klubas buvo Schalke 04, kuriame žaidė nuo 2014/15 m. sezono.

### Manchester City
Žaidė Manchester City nuo 2016 m.

2020 m. birželį buvo nutraukta sutartis.

### FC Bayern München
Nuo 2020 m. priklausė FC Bayern München. Buvo pasirašyta penkerių metų sutartis.

Sané įmušė pirmą įvartį Bundeslygoje prieš buvusį „Schalke“ klubą. 2020 m. lapkričio 3 d. pasižymėjo UEFA Čempionų lygoje, kai jo atstovaujamas Miuncheno „Bayern“ 6–2 išvykoje nugalėjo RB Salzburg 2020–21 m. UEFA Champions League turnyre.

### Galatasaray
Nuo 2025 m. birželio mėn. priklausė Galatasaray.

## Rinktinė
Nacionalinėje komandoje žaidžia nuo 2015 m.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* fussballdaten.de
* soccerbase.com
* worldfootball.net
* bdfutbol.com
* uefa.com
Álvaro Morata

**Alvaras Morata** (; g. 1992 m. spalio 23 d.) – ispanų futbolininkas, Ispanijos rinktinės ir C. Atlético de Madrid klubo puolėjas.

## Karjera
Gimė Madride, Ispanijoje. Nuo 2005 m. futbolo paslapčių mokėsi Atlético Madrid, Getafe CF ir Real Madrid jaunimo ekipose.

### Real Madrid
Pirmasis profesionalus klubas buvo Real Madrid, kuriame žaidė nuo 2010 m.

### Juventus
Žaidė Juventus FC nuo 2014 m.

### Real Madrid
2016 m. grįžo į Ispaniją ir vėl žaidė Real Madrid.

### Chelsea
2017 m. persikėlė į Angliją ir atstovavo Chelsea FC.

### Atlético Madrid
Chelsea FC iš pradžių nuomojo žaidėją ispanams. Pasibaigus sutarčiai su anglų klubu, žaidėją įsigijo Atlético Madrid.

### Juventus
2020 m. grįžo į Juventus FC.

## Rinktinė
Nacionalinėje komandoje žaidžia nuo 2014 m.

## Dalyvavimas čempionatuose

|}

## Pasiekimai
**Real Madrid Castilla**
* Segunda División B: 2011–12 m.

**Real Madrid**
* La Liga: 2011–12, 2016–17 m.
* Copa del Rey: 2010–11, 2013–14 m.
* UEFA Čempionų lyga: 2013–14, 2016–17 m.
* UEFA supertaurė: 2016 m.
* FIFA pasaulio klubų taurė: 2016 m.

**Juventus**
* Serie A: 2014–15, 2015–16 m.
* Coppa Italia: 2014–15, 2015–16, 2020–21 m.
* Supercoppa Italiana: 2020 m.

**Chelsea**
* FA taurė: 2017–18 m.
* UEFA Europos lyga: 2018–19 m.

**Ispanija**
* Europos futbolo čempionatas: 2024 m.
* UEFA Tautų lyga: 2022–23 m.

## Išnašos

## Nuorodos
* SOCCERWAY
* Transfermarkt
* weltfussball.de 
* worldfootball.net 
* bdfutbol.com
Georginio Wijnaldum

**Boatengas** arba kitaip **Džordžinijas Vijnaldumas** (; g. 1990 m. lapkričio 11 d.) – futbolininkas, Nyderlandų rinktinės saugas.

## Karjera
Gimė Roterdame, Nyderlanduose. Nuo 1997 m. futbolo paslapčių mokėsi Sparta Rotterdam, vėliau Feyenoord jaunimo ekipose.

### Feyenoord
Pirmasis profesionalus klubas buvo Feyenoord, kuriame žaidė nuo 2007 m. sezono. 

### PSV Eindhoven
Žaidė PSV Eindhoven nuo 2011 m.

### Newcastle United
2015/16 m. priklausė Newcastle United FC.	

### Liverpool FC
Nuo 2016 m. priklausė Liverpool FC.

### PSG
Nuo 2021 m. priklauso PSG. Kontraktas turėjo galioti iki 2024 m. birželio 30 d. 

2022 m. rugpjūčio 4 d. AS Roma pakelbė, kad 2022–2023 m. sezone nuomos pagrindais futbolininkas rungtyniaus Italijoje.

### Al-Ettifaq
2023 m. rugsėjo 2 d. pasirašė trejų metų trukmės sutartį su Al-Ettifaq (Saudo Arabija). Rungtyniavo su buvusiu bendraklubiu iš Livepoll Jordan Henderson.

## Rinktinė
Nuo 2011 m. rungtyniavo Nacionalinėje komandoje.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* weltfussball.de
* worldfootball.net
* bdfutbol.com
* uefa.com svetainė
* thetopforward.com
Artiomas Dziuba

**Artiomas Dziuba** (; g. 1988 m. rugpjūčio 22 d.) –rusų futbolininkas, Rusijos rinktinės puolėjas, šiuo metu atstovauja FK Zenit.

## Karjera
Gimė Maskvoje, Rusijoje. Nuo 1997 m. futbolo paslapčių mokėsi Maskvos „Spartako“ jaunimo ekipose.

### Maskvos „Spartakas“
Pirmasis profesionalus klubas buvo Maskvos „Spartakas“, kuriame žaidė nuo 2006 m. sezono. Buvo skolinamas Tomsko „Tomės“ ir Rostovo klubams.

### Zenit
Zenitui priklauso nuo 2015 m. Buvo skolinamas Tulos Arsenalui 2018 m.

## Rinktinė
Nacionalinėje komandoje žaidžia nuo 2011 m.

## Dalyvavimas čempionatuose

|}

## Išnašos

## Nuorodos
* soccerway
* Transfermarkt
* fussballdaten.de
* soccerbase.com
* worldfootball.net
* uefa.com
* eurosport.com
* footballcritic.com
Kylian Mbappé

**Kilijanas Mbapė Lotinas** (; g. 1998 m. gruodžio 20 d.) – prancūzų futbolininkas, Prancūzijos rinktinės puolėjas, šiuo metu atstovauja Real Madrid futbolo klubui.

## Karjera
Gimė Paryžiuje, Prancūzijoje. Nuo 2004 m. futbolo paslapčių mokėsi AS Bondy jaunimo ekipose. O vėliau (2013–2015) Monaco klube.

### Monaco
Pirmasis profesionalus klubas buvo Monaco, kuriame žaidė nuo 2015 m. sezono. 2017 m. buvo skolinamas PSG klubui.

### Paris Saint-Germain
2018 m. Paris Saint-Germain klubas įsigijo futbolininką už 180 mln. €. Su klubu jau laimėjo tris Prancūzijos Ligue 1 čempionų titulus, tris Prancūzijos taures, du kartus išrinktas geriausiu Prancūzijos Ligue 1 žaidėju ir tris kartus iš eilės tapo rezultatyviausiu Ligue 1 žaidėju.

## Rinktinė
Nacionalinėje komandoje žaidžia nuo 2017 m. 2018 m. pasaulio futbolo čempionate tapo jauniausiu Prancūzijos žaidėju, kuris pelnė įvartį bei jauniausiu žaidėju po Pelé pelniusiu įvartį finale. Tais pačiais metais laimėjo geriausio jaunojo metų žaidėjo apdovanojimą.

2022 m. pasaulio čempionate laimėjo sidabrą ir su 8 įvarčiais tapo rezultatyviausiu jo žaidėju (laimėjo „auksinį batelį“).

## Dalyvavimas čempionatuose

|}

## Pasiekimai

;Monaco
* Ligue 1: 2016–17 m.

;Paris Saint-Germain
* Ligue 1: 2017–18, 2018–19, 2019–20, 2021–22, 2022-23, 2023-24
* Coupe de France: 2017–18, 2019–20, 2020–21, 2023-24
* Coupe de la Ligue: 2017–18, 2019–20 m.
* Trophée des Champions: 2019, 2020, 2023

;Prancūzija U-19 
;
;

;Prancūzija
* Pasaulio futbolo čempionatas: 2018, sidabras – 2022 m.
* UEFA Tautų lyga: 2020–21 m.

## Šaltiniai

## Nuorodos
* 
* 
* fussballdaten.de
* soccerbase.com
* worldfootball.net
* bdfutbol.com
* uefa.com
* eurosport.com
* archyvuota versija psg.fr
* fff.fr oficiali svetainė
Marco Verratti

**Markas Veratis** (; g. 1992 m. lapkričio 2 d.) – Italijos futbolo rinktinės ir Paris Saint-Germain klubo saugas.

## Karjera
Karjerą pradėjo Delfino Pescara 1936 klube 2008 m., o 2012 m. tapo Serie B nugalėtpju.

Nuo 2012 m. liepos žaidė Paris Saint-Germain FC, 9 kartus tapo Ligue 1 čempionu.

### Al-Arabi
2023 m. rugsėjo 13 d. pasirašė trejų metų trukmės sutarį su Al-Arabi klubu. 2024 m. rugsėjo 26 d. pelnė savo pirmąjį įvartį Kataro čempionate Qatar Stars League rungtynėse prieš Al-Rayyan. Rezultatas buvo lygus (1-1), o italas pelnė lemiamą įvartį ir jo atstovaujamas klubas nugalėjo rezultatu 2-1.

## Rinktinės
Su U-21 nacionaline rinktine 2013 m. laimėjo sidabro medalius UEFA Europos iki 21 m. čempionate.

2012–2023 m. atstovavo nacionalinei rinktinei. 2012 m. rugpjūčio 15 d. debiutavo rinktinėje draugiškose rungtynėse prieš Angliją. Susitikimas baigėsi varžovų pergale minimalia persvara 2-1.

## Laimėjimai
;Pescara
* Serie B: 2011–2012 m.

;Paris Saint-Germain
* Ligue 1 (9): 2012–2013, 2013–2014, 2014–2015, 2015–2016, 2017–2018, 2018–2019, 2019–2020, 2021–2022, 2022–2023 m.
* Coupe de France (6): 2014–15, 2015–16, 2016–17, 2017–18, 2019–20, 2020–21 m.
* Coupe de la Ligue (6): 2013–14, 2014–15, 2015–16, 2016–17, 2017–18, 2019–20 m.
* Trophée des Champions (8): 2013, 2014, 2015, 2016, 2017, 2018, 2019, 2020 m.

;Italija
* Europos futbolo čempionatas – 1 vieta: 2021 m.

## Dalyvavimas čempionatuose

|}

## Išnašos

## Nuorodos
* 
*
Bruno Fernandes

**Brunas Fernandišas** (; g. 1994 m. rugsėjo 8 d.) – portugalų futbolininkas, Portugalijos rinktinės atakuojantis saugas, šiuo metu atstovauja Manchester United.

## Karjera
Gimė Majoje, Didžiojo Porto aglomeracijoje. Nuo 2002 m. futbolo paslapčių mokėsi Infesta klubo jaunimo ekipose. Vėliau persikėlė į Boavista FC.

### Novara Calcio
Pirmasis profesionalus klubas buvo Novara, kuriame žaidė 2012–2013 m. sezone.

### Udinese Calcio
Persikėlė į Udinese Calcio

### UC Sampdoria
Žaidė UC Sampdoria.

### Sporting CP
Žaidė Sporting CP.

### Manchester United
Nuo 2020 m. priklausė Manchester United.

## Rinktinė
2017 m. lapkričio 10 d. debiutavo nacionalinėje komandoje draugiškose rungtynėse prieš Saudo Arabiją. Portugalai sutriuškino varžovus rezultatu 3-0.

2018 m. birželio 7 d. draugiškose rungtynėse prieš Alžyrą pasižymėjo įvarčiu. Gonçalo Guedes pelnė pirmąjį susitikimo įvartį (1-0), o 37 min. po Cristiano Ronaldo perdavimo pasižymėjo Bruno Fernandes (2-0). 55 minutę vėl tiksliai smūgiavo Gonçalo Guedes (po Raphaël Guerreiro perdavimo). Portugalai sutriuškino varžovus rezultatu 3-0.

2019 m. rugsėjo 10 d. žaidė LFF stadione, Vilniuje, Lietuvoje. Portugalai sutriuškino lietuvius rezultatu 5-1.

2019 m. lapkričio 14 d. žaidė prieš Lietuvos rinktinę Estádio Algarve (*[[Portugalija]]*), kai portugalai sutriuškino lietuvius rezultatu 6-0.

### Dalyvavimas čempionatuose

|}

## Išnašos

## Nuorodos
* manutd.com
* SOCCERWAY
* soccerbase.com
* fpf.pt svetainė
* uefa.com svetainė
* Transfermarkt
* tuttocalciatori.net
N'Golo Kanté

**Ngolas Kantė** (; g. 1991 m. kovo 29 d.) – prancūzų futbolininkas, Prancūzijos rinktinės centro saugas.

## Karjera
Gimė Paryžiuje, Prancūzijoje. Nuo 1999 m. futbolo paslapčių mokėsi JS Suresnes jaunimo ekipose. O vėliau (2010) US Boulogne klube.

### Boulogne
Pirmasis profesionalus klubas buvo US Boulogne, kuriame žaidė nuo 2012 m. sezono.

### Caen
SM Caen CBN žaidė nuo 2013 m.

### Leicester City
2015 m. persikėlė į Angliją ir atstovavo Leicester City FC.

### Chelsea
Chelsea FC įsigijo šį futbolininką 2016 m.

## Rinktinė
Nacionalinėje komandoje žaidžia nuo 2016 m.

## Dalyvavimas čempionatuose

|}

## Išnašos

## Nuorodos
* SOCCERWAY
* fff.fr svetainė
* Transfermarkt
* footballdatabase.eu
* fussballdaten.de
* soccerbase.com
* worldfootball.net
* bdfutbol.com
* uefa.com
* eurosport.com
Harry Kane

**Haris Keinas** (; g. 1993 m. liepos 28 d.) – anglų futbolininkas, Anglijos rinktinės puolėjas, šiuo metu atstovauja Miuncheno „Bayern“.

## Karjera
Gimė Voltemstou, Anglijoje. Nuo 1999 m. futbolo paslapčių mokėsi Ridgeway Rovers jaunimo ekipose. O vėliau (2001 m.) Arsenal FC klube. Nuo 2004 m. Tottenham Hotspur.

### Tottenham Hotspur
Pirmasis profesionalus klubas buvo Tottenham Hotspur, kuriame žaidė nuo 2009 m. sezono. Buvo skolinamas kitiems klubas (Leyton Orient FC, Millwall FC, Norwich City FC, Leicester City FC).

## Rinktinė
2015 m. kovo 23 d. debiutavo nacionalinėje komandoje rungtynėse prieš Lietuvą. Anglai sutriuškino lietuvius rezultatu 4-0.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* footballdatabase.eu
* fussballdaten.de
* soccerbase.com
* worldfootball.net
* bdfutbol.com
* uefa.com
* eurosport.com
Luis Enrique

**Luisas Enrikė** arba **Luisas Enrikė Martinesas Garsija** (*Luis Enrique Martínez García*. g. 1970 m. kovo 8 d.) – buvęs futbolininkas, o dabar futbolo treneris.

## Biografija
Gimė Chichone, Ispanijoje. 1981–1988 žaidė Sporting Gijón jaunimo komandose. Buvo skolinamas La Braña klubui.

### Žaidėjo karjera
* 1988–1990 Sporting Gijón B
* 1989–1991 Sporting Gijón
* 1991–1996 Real Madrid CF
* 1996–2004 FC Barcelona

### Trenerio karjera
Nuo 2008 m. dirba futbolo treneriu. Pirma stotelė buvo Barcelona B ekipa. 2011 m. baigėsi sutartis ir treneris paliko ekipą.

Nuo 2011 m. tapo AS Roma strategu. Du sezonus dirbo Italijoje, o pasibaigus sutarčiai išvyko.

2013 m. grįžo į Ispaniją ir dirbo Celta. 2014 m. gegužės 16 d. pranešta, kad treneris palieka klubą.

2014 m. tapo FC Barcelona vyr. treneriu. 2017 m. kovo 1 d. pranešta, kad pasibaigus sutarčiai treneris paliks komandą.

Nuo 2018 m. Ispanijos nacionalinės futbolo rinktinės vyr. treneris.
2019 m. birželio mėn. dėl asmeninių priežasčių buvo atsisakęs pareigų, tačiau 2019 m. lapkričio mėn. vėl grįžo į tas pačias pareigas.

## Rinktinė
Nacionalinėje komandoje žaidė nuo 1991 iki 2002 m. Ispanijai atstovavo 62 oficialiose rungtynėse ir pasižymėjo dvylika įvarčių.

## Laimėjimai

### Žaidėjo karjera
**Real Madrid**
* La Liga: 1994–95 m.
* Copa del Rey: 1992–93 m.
* Supercopa de España: 1993 m.

**Barcelona**
* La Liga: 1997–98, 1998–99 m.
* Copa del Rey: 1996–97, 1997–98 m.
* Supercopa de España: 1996 m.
* UEFA Taurių laimėtojų taurė: 1996–97 m.
* UEFA supertaurė: 1997 m.

**Ispanija U23**
* Vasaros olimpinės žaidynės: 1992 m.

### Trenerio karjera
**Barcelona**
* La Liga: 2014–15, 2015–16 m.
* Copa del Rey: 2014–15, 2015–16, 2016–17 m.
* Supercopa de España: 2016 m.
* UEFA Čempionų lyga: 2014–15 m.
* UEFA Supertaurė: 2015 m.
* FIFA pasaulio klubų taurė: 2015 m.
**Paris Saint-Germain**
* Ligue 1: 2023–24, 2024–25 m.
* Coupe de France: 2023–24, 2024–25 m.
* Trophée des Champions: 2023, 2024 m.
* UEFA Čempionų lyga: 2024–25 m.

**Asmeniniai**
* *La Liga* metų treneris: 2015 m.
* FIFA metų treneris: 2015 m.
* IFFHS geriausias klubo treneris: 2015 m.

## Dalyvavimas čempionatuose

|}

## Išnašos

## Nuorodos
* FC Barcelona (apie Luis Enrique)
* bdfutbol.com (žaidėjo statistika)
* fifa.com (archyvuota)